SLCล่อปันผลปี’54ซื้อนสพ.จบทันปีนี้
SLC ยันจบดีลซื้อหนังสือพิมพ์สิ้นปีนี้ชัวร์ รับกรณีฐานเศรษฐกิจช้า ต้องรอศาลสั่งฟื้นฟู หวังชี้ปีหน้ากำไรสุทธิจ่ายปันผล
19 ส.ค. 2554

SLC ยันจบดีลซื้อหนังสือพิมพ์สิ้นปีนี้ชัวร์ รับกรณีฐานเศรษฐกิจช้า ต้องรอศาลสั่งฟื้นฟู หวังชี้ปีหน้ากำไรสุทธิจ่ายปันผล
นายอารักษ์ ราษฎร์บริหาร ประธานเจ้าหน้าที่บริหาร บริษัท โซลูชั่น คอนเนอร์ (SLC) เปิดเผยว่า ขณะนี้บริษัทกำลังเจรจาซื้อกิจการหนังสือพิมพ์ทั้งหมด 3 แห่ง ซึ่งหนึ่งในนั้นคือ หนังสือพิมพ์ฐานเศรษฐกิจ และคาดว่าภายในสิ้นปีนี้น่าจะมีข้อสรุปได้ 1 แห่ง ส่วนการเจรจากับฐานเศรษฐกิจก่อนหน้านี้ล่าช้า เป็นเพราะจะต้องรอศาลให้มีคำสั่งฟื้นฟูกิจการเสียก่อน 
“เราจะซื้อเพียง 1 แห่งเท่านั้น ซึ่งจะเข้าไปลงทุนร่วมกับพันธมิตร ส่วน SLC ตั้งงบไว้ไม่เกิน 100 ล้านบาท” นายอารักษ์ กล่าว
สำหรับธุรกิจทีวีดาวเทียมสปริงนิวส์นั้น คาดว่าจะสามารถเริ่มมีกำไรได้ตั้งแต่ไตรมาส 2 ปีหน้า จากปัจจุบันที่ขาดทุนอยู่ที่ 89 ล้านบาทต่อเดือน 
“ปีหน้าเชื่อว่ามีกำไรและจ่ายเงินปันผลได้ บริษัทมีแผนล้างขาดทุนสะสมที่มีอยู่ 30 ล้านบาทภายในไตรมาส 1  โดยจะใช้วิธีการนำส่วนเกินมูลค่าหุ้นที่มีอยู่จำนวน 4050 ล้านบาทมาแก้ไข” นายอารักษ์กล่าวสำหรับการเพิ่มทุนจำนวน 2,420 ล้านหุ้นให้ผู้ถือหุ้นเดิมในอัตราส่วน 1 ต่อ 4 หุ้นใหม่ ราคา 0.10 บาท คาดว่าผู้ถือหุ้นใหญ่ 3 รายพร้อมจะใส่เงินและจะคุยกับนายฉาย บุนนาค ผู้ถือหุ้นใหญ่ และเป็นผู้ดำเนินธุรกิจสื่อ ทั้ง AQUA และบริษัท โรงพิมพ์ตะวันออก (EPCO) เพราะช่วยส่งเสริมด้านกลยุทธ์ได้มากขึ้น